Lørenskog risikerer poengtrekk
Fristen for å søke om ny klubblisens var 28. februar, men den fristen klarte ikke LIK å holde, skriver Aftenposten. Det kan føre til at klubben må starte neste sesong med seks minuspoeng. Lørenskog har også tidligere rotet med datoer. I de to foregående sesongene ble laget trukket seks poeng, da for bruk av ikke spilleberettigede spillere. - Jeg kan bekrefte at vi beklageligvis igjen har kommet for sent til en dato. Det er selvsagt fryktelig beklagelig, sier daglig leder Helge Tveten til Aftenposten. Lørenskog spiller sin første NM-finale. Onsdag ble det 3-4 tap etter forlengning mot Stavanger Oilers. Rogalendingene leder 3-2 sammenlagt. Det spilles best av sju kamper.
Ishockeyklubben Lørenskog glemte søknadsfristen for ny serielisens og kan få poengtrekk foran neste sesong.